**Zápis zo zasadnutia Komisie životného prostredia, výstavby a územného plánovania,  konaného dňa 21.07.2021 o 15.30 hod.**

**v budove Obecného úradu Jaslovské Bohunice**

Prítomní členovia komisie: Ing. Ľuboš Bokor, Ing. Peter Kiripolský, Ing. Marián Vajdečka

Ospravedlnení: Ing. Slivenský, Rudolf Grác

Prítomní za poslancov: RNDr. Tibor Rapant, Viliam Čapkovič, Mgr. Bubánová

Prítomní za obecný úrad:  starostka - Božena Krajčovičová, Zuzana Kordiaková, Ing. Jozef Zemko, Marián Kobetič

Hostia: Ladislav Kollár, Ing. Stanislav Chmelo, Ing. Stanislav Švec,

**Program rokovania:**

* Šidúnky, Krátke pole – oboznámenie
* Rôzne

**Hlasovanie: za: 3 (Bokor, Kiripolský, Vajdečka)**

**proti: 0**

**zdržal sa: 0**

**Komisia odsúhlasila program.**

1. **IBV Krátke pole, Šidúnky**

Komisia a poslanci boli oboznámení so stavom a pripravenosťou projektovej dokumentácie pre stavbu IVB Krátke pole a Rekonštrukcia MK Šidúnky, Prepojenie kanalizácie Šidúnky – Krátke pole – Sídlisko.

Pripravenosť projektovej dokumentácie predniesol hlavný projektant Ing. Stanislav Chmelo, kde informoval o znovu zlúčení projektov dvoch stavieb Krátke pole a Šidúnky. K tejto zmene prišlo po poslednom stretnutí stavebníkov lokality Krátke pole a poslancov OZ Jaslovské Bohunice na rokovaní Obecného zastupiteľstva dňa, kde bol prednesený zo strany poslancov OZ súhlas s verejným obstaraním stavby IBV Krátke pole súčasne s rekonštrukciou MK a sietí v lokalite Šidúnky. A kde poslanci boli oboznámení s tým že realizácia a kolaudácia sa môže realizovať po častiach (etapách).

Po vyžiadaní vyjadrenia k DÚR na ZD sme zistili, že kapacitne existujúca TS pri KD J. Bohunice nevyhovuje požiadavkám ZD, ktorá má záujem vybudovať novú TS kapacitne postačujúcu pre lokalitu Krátke pole a Šidúnky. Požiadavky objasnil pán Ladislav Kollár /špecialista správy energ. zariadení spoločnosti ZSE Distribúcia, a.s./. Navrhol pre nich najprístupnejšie umiestenie novej TS na pozemku pri vonkajšom obchvate v blízkosti stožiarov vysokého napätia a vo výkresovej časti ukázal trasovanie VN a NN vedenia. Prebehla diskusia zúčastnených členov komisie a poslancov OZ z návrhmi umiestenia novej TS. Do ukončenia komisie neprišlo k nájdeniu vhodnejšieho umiestenia TS.

Starostka informovala členov komisie o neschválenej zmene ÚPO 6/2017 Jaslovské Bohunice, ktorá sa týka tejto lokality ktorú ZD považuje za najvýhodnejšiu na umiestnenie novej TS a viesť tadiaľ nové VN a NN vedenie ako aj iné siete, aby boli napojené aj pozemky, ktoré sa t.č. využívajú na chov zvierat.

Taktiež informovala o už spomínanej možnosti zasieťovania chýbajúcich pozemkov Krátkeho poľa z protiľahlej strany cesty kde by bol vedený koridor NN trasy a vybudovanie chodníka pre peších s prepojením lokalít Panské diely a pripravovanej lokality Kopanice, pretože oproti vonkajšiemu okruhu sa uvažuje aj s vybudovaním obchodnej siete. Taktiež chodník by vyriešil problémy s bezpečnosťou chodcov.

Na to reagoval p. poslanec Rapant, ktorý nesúhlasí so zasieťovaním pozemkov vedľa vonkajšieho obchvatu a navrhol, aby obec odkúpila tieto pozemky za cenu stavebného pozemku a vytvoriť v danej lokalite napr. oddychovú zónu – park.

Predseda komisie p. Bokor rozdiskutoval zmenu ÚPO. Nesúhlasil so zmenou s obavami , že vlastníci pozemkov si budú nárokovať od obce vybudovanie prípojok IS k svojim pozemkom.

Problematika financovania realizácie prípojok IS k súkromným pozemkom bola vysvetlená aj čo sa týka lokality Krátke pole a Kopanice, kde bol prednesený návrh úpravy výšky poplatku za rozvoj pre dané lokality. Vlastníci pozemkov za obchvatom sú ochotní na siete darovať obci 5 m zo svojich pozemkov na realizáciu sietí.

Komisia následne vzniesla požiadavku na OÚ preveriť či je potrebná EIA na realizáciu líniovej stavby. Realizovať napojenie „Krátkeho poľa“ cez obecný pozemok č.258/189 poprípade aké sú iné riešenia vzniknutej situácie. Komisia taktiež vzniesla otázku „Kedy obecný úrad zistil že nie je kapacita v rozvádzači na „Sídlisku“ – odpoveď OÚ - v danej chvíli bolo povedané pred dvomi mesiacmi po preverení situácie bolo zistené, že sa na danú skutočnosť projektant komunikoval s ZD v mesiacoch 02/2021- 03/2021

Členovia komisie a poslanci OZ vzali na vedomie dané informácie.

1. **Multifunkčné ihrisko – prekládka teplovodu**

* Komisia bola oboznámená s nepridelením dotácie pre stavbu Multifunkčné ihrisko Jaslovské Bohunice. Z toho dôvodu predseda komisie dal hlasovať o realizácii prekládky teplovodného potrubia aj napriek neúspešnému uchádzaniu sa o dotáciu. Starostka informovala o financovaní celej stavby ihriska aj s prekládkou teplovodného rozvodu z finančných prostriedkov rozpočtu obce.

**Komisia súhlasí zrealizovať prekládku teplovodu pri ZŠ**

**Hlasovanie: za: 3 (Bokor, Kiripolský, Vajdečka)**

**proti: 0**

**zdržal sa: 0**

**Komisia odporúča realizáciu prekládky teplovodu pri ZŠ**

1. **Rozšírenie ZŠ a MŠ**

* Starostka informovala komisiu o diskusii s pani riaditeľkou ZŠ a MŠ Jaslovské Bohunice o uvažovaní rozšírenia priestorov MŠ o jednu triedu.

**Komisia súhlasí zrealizovať rozšírenie MŠ Jaslovské Bohunice**

**Hlasovanie: za: 0**

**proti: 3 (Bokor, Kiripolský, Vajdečka)**

**zdržal sa: 0**

**Komisia neodporúča zrealizovať rozšírenie MŠ Jaslovské Bohunice. Je potrebné preveriť potrebné kapacity miest MŠ. A následne vyhodnotiť potrebu ďalšej triedy.**

1. **Návrh na zrušenie fontány na námestí**

* Komisia bola oboznámená so záujmom obce zrušiť fontánu umiestnenú pri ŠA ŠK Blava

**Komisia berie na vedomie .**

**Komisia v prípade realizácie stavebných prác na parkovisku okolo fontány navrhuje zrealizovať druhý výjazd z parkoviska.**

1. **Žiadosť o prenájom priestorov v Jedálni / Vratko Zima/**

* Komisia bola oboznámená so žiadosťou o prenájom ďalších priestorov Jedálne za účelom realizácie športovo vývojového centra p. Zimu s manželkou. Prenajímateľ požadoval zrealizovať drobné stavebné úpravy zo stany obce a sám ponúkol interiérové vybavenie v hodnote 15.000 - 25.000,- €

**Komisia berie na vedomie podané informácie.**

1. **Jedáleň**

* Komisia bola oboznámená so statickým stavom budovy Jedálne v objekte bývalých kasárí kde boli zistené porušené zvody dažďovej kanalizácie. Komisia navrhuje odstránenie závad na statike budovy a zároveň príčiny zatekania strechy.

**Komisia súhlasí zrealizovať odstránenie príčin zatekania strechy Jedálne.**

**Hlasovanie: za: 3 (Bokor, Kiripolský, Vajdečka)**

**proti: 0**

**zdržal sa: 0**

**Komisia odporúča zrealizovať odstránenie príčin zatekania strechy Jedálne.**

...................................................

Ing. Ľuboš Bokor

predseda Komisie životného prostredia, výstavby a územného plánovania